Nipah Treatment Protocol: നിപ ചികിത്സയ്ക്കുള്ള പ്രോട്ടോകോള് പുറത്തിറക്കി ആരോഗ്യവകുപ്പ് തിരുവനന്തപുരം: കോഴിക്കോട് നിപ ബാധിതനായ കുട്ടിമരിക്കുകയും സമ്ബര്ക്ക പട്ടികയിലുള്ള രണ്ട് പേര്ക്ക് രോഗലക്ഷണങ്ങള് കണ്ടെത്തുകയും ചെയ്ത സാഹചര്യത്തില് നിപ ചികിത്സയ്ക്കുള്ള പ്രോട്ടോക്കോള് Protocol പുറത്തിറക്കി ആരോഗ്യവകുപ്പ്. നിപ സ്ഥിരീകരിച്ച് ചികിത്സയിലുള്ള രോഗികള്ക്ക് എല്ലാ ദിവസവും ആര്ടിപിസിആര് ടെസ്റ്റ് RTPCR Test നടത്തും. രോഗി ആരോഗ്യസ്ഥിതി വീണ്ടെടുത്താലോ, രണ്ടു തവണയായി അഞ്ച് ദിവസത്തെ ഇടവേളയില് ആര്ടിപിസിആര് ഫലം മൂന്ന് സാംപിളും നെഗറ്റീവ് ആവുകയോ ചെയ്താല് ചികിത്സിക്കുന്ന ഡോക്ടറും മെഡിക്കല് ബോര്ഡും തീരുമാനിച്ചാല് രോഗിയെ ഡിസ്ചാര്ജ് ചെയ്യാം. ആദ്യഫലം നെഗറ്റീവ് ആയാല് മൂന്ന് ദിവസം നിരീക്ഷണത്തില് കഴിയണം. തുടര്ന്നും ലക്ഷണങ്ങള് ഇല്ലെങ്കില് പിന്നീട് 21 ദിവസം വീട്ടില് നിരീക്ഷണത്തില് കഴിയണം. : Nipah Virus : നിപ്പാ ബാധിച്ച് മരിച്ച കുട്ടിയുടെ Route Map പുറത്ത് വിട്ടു, പനിയെ തുടര്ന്ന് കുട്ടിയെ ആദ്യം ആശുപത്രിയില് എത്തിച്ചത് ഓഗസ്റ്റ് 29ന് ലക്ഷണങ്ങള് ഉള്ളവര്ക്ക് തുടര് പരിശോധനകള് നടത്തും. ഫലം നെഗറ്റീവാകുകയും ലക്ഷണങ്ങള് ഇല്ലാതിരിക്കുകയും ചെയ്താല് പിന്നീട് മൂന്ന് ദിവസം നിരീക്ഷണത്തില് കഴിയണം. തുടര്ന്നും ലക്ഷണമില്ലെങ്കില് ഡിസ്ചാര്ജ് ചെയ്യും. ഫലം പോസിറ്റീവ് അല്ലാത്ത, ലക്ഷണം ഉള്ളവര്ക്ക് മറ്റു രോഗം ഉണ്ടോ എന്ന് കണ്ടെത്താന് വിശദ പരിശോധന നടത്താനും പ്രോട്ടോക്കോളില് ശുപാര്ശ ചെയ്യുന്നു. അതേസമയം, സംസ്ഥാനത്ത് വീണ്ടും നിപ വൈറസ് റിപ്പോര്ട്ട് ചെയ്തതോടെ പ്രതിരോധ പ്രവര്ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയന് പറഞ്ഞു. ആരോഗ്യ വകുപ്പ് മന്ത്രി വീണാ ജോര്ജിന്റെ നേതൃത്വത്തില് മന്ത്രിമാരായ എ.കെ. ശശീന്ദ്രന്, പി.എ. മുഹമ്മദ് റിയാസ്, അഹമ്മദ് ദേവര്കോവില് എന്നിവര് കോഴിക്കോട്ടെത്തി പ്രവര്ത്തനങ്ങള് ഏകോപിപ്പിക്കുന്നുണ്ടെന്ന് മുഖ്യമന്ത്രി വ്യക്തമാക്കി. : Nipha Virus : നിപ പ്രതിരോധ പ്രവര്ത്തനങ്ങള് ശക്തിപ്പെടുത്തിയെന്ന് മുഖ്യമന്ത്രി പിണറായി വിജയന് നിപ പരിശോധന കോഴിക്കോട് മെഡിക്കല് കോളേജില് തന്നെ ചെയ്യാനുള്ള സൗകര്യമൊരുക്കാന് നടപടി സ്വീകരിച്ചു. എന്ഐവി പൂനയുമായി സഹകരിച്ച് പോയിന്റ് ഓഫ് കെയര് ടെസ്റ്റിംഗ് അവിടെ നടത്തും. അത് ഒരിക്കല് കൂടി സ്ഥിരീകരിക്കാന് എന്ഐവി പൂനയിലേക്ക് അയയ്ക്കും. 12 മണിക്കൂറിനുള്ളില് പരിശോധനാ ഫലം അറിയിക്കുന്നതാണ്. മരുന്ന് ലഭ്യതയും സുരക്ഷാ സാമഗ്രികളും ഉറപ്പാക്കി. മോണോക്ലോണല് ആന്റിബോഡി ഓസ്ട്രേലിയയില് നിന്നും ഐസിഎംആര് ഏഴ് ദിവസത്തിനുള്ളില് എത്തിക്കുമെന്ന് ഉറപ്പ് നല്കി. നിപ വൈറസിന്റെ ഉറവിടം കണ്ടെത്താന് ഊര്ജിത ശ്രമം നടക്കുന്നുണ്ട്. സ്വകാര്യ ആശുപത്രികളുമായും ചര്ച്ച നടത്തി. അസ്വാഭാവികമായ പനി, അസ്വാഭാവിക മരണങ്ങള് എന്നിവ ഉണ്ടായാല് ഉടന് റിപ്പോര്ട്ട് ചെയ്യാന് എല്ലാ ആശുപത്രികള്ക്കും നിര്ദേശം നല്കിയിട്ടുണ്ട്. ഡാറ്റ പെട്ടന്ന് കൈമാറാനായി പ്രത്യേക സംവിധാനവും ഒരുക്കിയിട്ടുണ്ടെന്ന് മുഖ്യമന്ത്രി പറഞ്ഞു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.